open-index/open-wikipedia-markdown huggingface dataset:
Andrii Sapeliak

**Andrii Sapeliak** (en ), coñecido tamén como **Andrés Sapeliak** durante a súa etapa na Arxentina, nado o 13 de decembro de 1919 en Ryszkowa Wola (Polonia) e finado o 6 de novembro de 2017, foi un bispo católico ucraíno que exerceu de bispo da eparquía de Buenos Aires entre 1978 e 1997.
## Traxectoria 
Andrii Sapeliak naceu nunha familia ucraína o 13 de decembro de 1919 en Ryszkowa Wola, daquela baixo dominio da Segunda República Polaca, e pertencente á eparquía de Przemyśl.

Estudou seminario menor salesiano de Ivrea até 1941, continuou no *Studentato Filosofico* de Turín até 1945, e na casa de estudos salesiana de Bollengo até 1949. Finalmente licenciouse en Dereito Canónico pola Pontificia Universidade Salesiana en 1952, entón en Turín (hoxe en Roma).

O 14 de agosto de 1961 foi nomeado bispo auxiliar do ordinariato para os fieis de rito oriental da Arxentina e bispo titular de *Sebastopolis in Thracia*, co encargo de visitador apostólico dos grecocatólicos ucraínos da Arxentina.

O 9 de febreiro de 1968 foi nomeado exarca arquiepiscopal da Arxentina, e coa elevación da sé en 1978 tomou o título de bispo de Santa María do Patrocinio en Buenos Aires.

Retirouse o 12 de decembro de 1997, e volveu a Ucraína, onde traballou como párroco en Verkhnodniprovsk. En novembro de 2013 obtivo a cidadanía ucraína. Finou o 6 de novembro de 2017.

## Obra 
* 
* 
* 
* 
* 

## Notas 
## Véxase tamén 
### Ligazóns externas 
* Perfil en Catholic-Hierarchy.org
Eparquía católica ucraína de Buenos Aires

A **eparquía de Santa María do Patrocinio de Buenos Aires** (en latín: *Eparchia Sanctae Mariae a Patrocinio Bonaërensis Ucrainorum*) é unha sé da Igrexa Católica Ucraína sufragánea da arquidiocese de Buenos Aires. En 2009 tiña 166.400 bautizados. Dende 2016 o seu bispo é Daniel Kozelinski Netto.

## Territorio 
A eparquía ten xurisdición sobre todos os fieis católicos ucraínos da Arxentina. A sé episcopal é a cidade de Buenos Aires, onde está a catedral de Santa María do Patrocinio. O territorio está organizado en 20 parroquias.

## Historia 
O 9 de febreiro de 1968 foi erixido o exarcado arquiepiscopal da Arxentina para os fieis ucraínos, até entón baixo xurisdición do ordinariato para os fieis de rito oriental da Arxentina. O 24 de abril de 1978o exarcado foi elevado a eparquía coa bula *Cum praeterito* do papa Paulo VI.

## Episcopoloxio 
* Andrii Sapeliak (9 de febreiro de 1968 - 12 de decembro de 1997, retirado)
* Mykhail Mykytsei (24 de abril de 1999 - 10 de abril de 2010, retirado)
:* *Administrador apostólico:* Sviatoslav Shevchuk (10 de abril de 2010 - 25 de marzo de 2011)
:* *Administrador apostólico:* Daniel Kozelinski Netto (22 de xuño de 2011 - 8 de outubro de 2016)
* Daniel Kozelinski Netto (8 de outubro de 2016 - actualidade)

## Notas 
## Véxase tamén 
* Perfil en Catholic-Hierarchy.org 
* Perfil en GCatholic.org
Unión septada

[miniatura|dereita|Unión septada na mosca *[Drosophila*.]]
As **unións septadas** son un tipo de unión intercelular que se encontra entre células epiteliais de invertebrados, que ten un aspecto que lembra a unha escada visto con microscopio electrónico. As células epiteliais que as posúen están unidas por finos septos perpendiculares entre as membranas de dúas células veciñas, que abranguen a separación de 15 a 20&nbsp;nm entre as células. Estes septos poden ser rectos (unións septadas lisas) ou estar pregados. Considéranse en parte análogas ás unións herméticas de vertebrados, e teñen a súa mesma función de barreira paracelular, aínda que entre ambas hai tamén bastantes diferenzas; por exemplo en composición e en posición, xa que as unións herméticas están na parte apical lateral das membranas, e as unións septadas están na parte basal lateral, e tamén en funcións adicionais que teñen as unións septadas, que non exercen as unións herméticas, como o control do crecemento e forma celular no desenvolvemento. igual que as unións herméticas. Aínda que as unión septadas se encontran só en invertebrados, algúns invertebrados teñen nas súas células tanto unións herméticas coma unións septadas.

## Notas
Chitlin' circuit

'''Chitlin' circuit'* era o nome co cal se coñecían un conxunto de locais dos Estados Unidos (como por exemplo o Cotton Club ou o Victory Grill) no cal os músicos, actores e calquera outro tipo de artistas e intelectuais afroamericanos eran libres de expresarse e exhibirse no período da segregación racial estadounidense.

O nome deriva de *chitterlings*, un prato a base de tripas de porco guisado ou en sopa, consumidos como entrante na *soul food'', Cab Calloway, Duke Ellington, James Brown, BB King, Jimi Hendrix, Nina Simone, Ray Charles, Aretha Franklin, The Supremes, Ike & Tina Turner, George Benson, Dr. Lonnie Smith, Gladys Knight & the Pips, Otis Redding, The Isley Brothers e mesmo expoñentes da corrente máis comercial da música "black" como Patti LaBelle e The Jackson 5.

## Notas
Cazuza

**Agenor Miranda Araújo Neto**, nado o 4 de abril de 1958 no Río de Xaneiro e finado o 7 de xullo de 1990, foi un cantante e compositor brasileiro máis coñecido como **Cazuza** (kaˈzuzɐ). Xunto con Raul Seixas, Renato Russo e Os Mutantes, Cazuza é considerado un dos máximos expoñentes da música rock brasileira. En 9 anos de carreira, vendeu máis de 5 millóns de álbums e conseguiu 11 sinxelos números un, e 18 sinxelos Top 10 no Brasil.

## Discografía 
### Con Barão Vermelho 
* 1982: *Barão Vermelho 120&nbsp;000 - Ouro
* 1983: *Barão Vermelho 2 180&nbsp;000 - Ouro
* 1984: *Bete Balanço
* 1984: *Maior Abandonado 800&nbsp;000 - Platino
* 1992: *Barão Vermelho Ao Vivo*

### Solitario 
* 1985: *Exagerado 750&nbsp;000 - Platino 2x
* 1987: *Só se for a dois 600&nbsp;000 - Platino
* 1988: *Ideologia 2&nbsp;000&nbsp;000 - Diamante 
* 1988: *O tempo não pára 1&nbsp;800&nbsp;000 - Diamante
* 1989: *Burguesia 850.000 - Platino 2x
* 1991: *Por aí 600.000 - Platino
* 2005: *O Poeta Está Vivo - Ao Vivo no Teatro Ipanema 1987 250&nbsp;000 - Platino

## Filmes 
* *Bete Balanço*, 1984
* *Um Trem para as Estrelas*, 1988
* *Cazuza – O Tempo Não Pára'', 2004 (biopic)

## Notas 
## Véxase tamén 
### Ligazóns externas 
* Páxina web oficial 
*
Manuel Rúa Figueroa

**Manuel Rúa Figueroa**, finado en Santiago de Compostela o 26 de xullo de 1892, foi un avogado, xornalista e político galego.

## Traxectoria 
Entre 1841 e 1842 fundou e dirixiu a *Revista de Galicia*. De ideas progresistas, como o resto da súa familia, ocupou o cargo de alcalde de Santiago de Compostela durante a revolución galega de 1846. No 1853 acadou sona defendendo como avogado o "home-lobo" Manuel Blanco Romasanta. No xuízo conseguiu mudar a condena a morte pola cadea perpetua. No 1859 publicou sobre o tema a *Reseña de la causa formada en el Juzgado de 1ª. instancia de Allariz. Distrito de La Coruña, contra Manuel Blanco Romasanta, El Hombre Lobo, por varios asesinatos.*

## Notas
El Eco de la Verdad

***El Eco de la Verdad*** foi un periódico editado en Santiago de Compostela entre 1868 e 1869.

## Historia e características 
Subtitulado *Revista semanal, científica y literaria*, apareceu o 7 de marzo de 1868. Publicábase os sábados. Órgano do tradicionalismo compostelán máis clerical, de simpatía carlista. Dirixido por Antonio López Ferreiro e editado por José María Paredes, entre os seus colaboradores figuraron Narciso Cepedano, Ovilo y Otero, Fernando de la Vega, Oviedo Arce, Miguel Eleizequi e José Lafuente. Tiña seccións agrícolas, instrutivas, relixiosas, recreativas, de antigüidades ou variedades, artigos históricos, científicos, bibliográficos, relixiosos e de investigación. O último número coñecido é o 66, que se publicou o 22 de xuño de 1869.

## Véxase tamén 
### Bibliografía 
* 
* 

* 

### Outros artigos 
* Lista de publicacións impresas da provincia da Coruña
I Want You Back

"**I Want You Back**" é unha canción de 1969, e o o primeiro sinxelo de éxito de The Jackson 5, que se converteu nun número un da banda con Motown a comezos de 1970. A canción, xunto coa cara B do cover de Smokey Robinson & the Miracles' "Who's Lovin' You", foi o único sinxelo do primeiro disco dos Jackson 5, *Diana Ross Presents the Jackson 5*. Acadou o número un da lista de sinxelos soul durante catro semanas e o número un na lista musical *Billboard* Hot 100. "I Want You Back" foi clasificada como a número 121 da lista das 500 mellores cancións de tódolos tempos segundo a revista Rolling Stone.

## Notas 
## Véxase tamén 
### Ligazóns externas 
* Revisión de "I Want You Back"
Marcial Castro Guerra

**Marcial Castro Guerra**, nado en Santiago de Compostela en 1934 e finado na mesma cidade o 19 de outubro de 2023, foi un político galego.

## Traxectoria 
Presentouse ás eleccións municipais de 1979 nas listas da UCD e foi elixido concelleiro. O 3 de setembro de 1981 José Antonio Souto Paz presentou a dimisión como alcalde e Marcial Castro foi elixido alcalde o 7 de setembro. Nas eleccións municipais de 1983 encabezou a candidatura do Partido Demócrata Liberal e foi elixido concelleiro, apoiando 2 dos concelleiros do seu grupo a elección do socialista Xerardo Estévez. Posteriormente integrouse na Coalición Popular, e en abril de 1986 apoiou unha moción de censura contra Xerardo Estévez que presentaron os populares e que fixo alcalde ó candidato destes Ernesto Viéitez Cortizo. Durante o debate da moción Marcial Castro foi insultado polo público asistente e tivo que saír escoltado. Foi Secretario Xeral Técnico da Consellería de Pesca, Marisqueo e Cultivos Mariños de marzo de 1986 até outubro de 1987.

## Notas 
## Véxase tamén 
### Outros artigos 
* Eleccións municipais en Santiago de Compostela
ABC (canción)

"**ABC**" é unha canción de The Jackson 5 que foi lanzada en 1970. Foi escrita co mesmo estilo que "I Want You Back", e foi escoitada por vez primeira en *American Bandstand* en febreiro de 1970. "ABC" substituíu a canción dos The Beatles "Let It Be" no número un dos *Billboard* Hot 100 en 1970, e permaneceu como número un dos sinxelos do soul durante catro semanas.

"ABC" foi o primeiro sinxelo do segundo álbum de The Jackson 5, *ABC* e está considerada unha das cancións máis emblemáticas da banda.

## Notas 
## Véxase tamén 
### Ligazóns externas 
* Revisión de "I Want You Back"
The Love You Save

"**The Love You Save**" é unha canción do grupo The Jackson 5 que foi gravada en 1970 co selo discográfico Motown, así como un éxito que se mantivo no número nas listas musicais de soul durante seis semanas. Tamén mantivo a posición número un na *Billboard* Hot 100 durante dúas semanas, dende o 27 de xuño ó 4 de xullo de 1970. A canción é a terceira dos catro éxitos seguidos dos Jackson 5 (sendo os outros "I Want You Back", "ABC" e "I'll Be There").

## Notas
I'll Be There (canción de The Jackson 5)

"'''I'll Be There'*" é unha canción soul de The Jackson 5 escrita por Berry Gordy, Hal Davis e Willie Hutch (colectivamente coñecidos como "The Corporation"), que deu dous números un nas listas musicais dos Estados Unidos: o orixinal de 1970 gravado por The Jackson 5 e a versión de 1992 dos cantantes Mariah Carey e Trey Lorenz.

A versión de The Jackson 5 foi gravada por Motown Records, e lanzada como o primeiro sinxelo do álbum *Third Album'', 1970. "I'll Be There" foi o cuarto número un de The Jackson 5 (despois de "I Want You Back", "ABC" e "The Love You Save"), converténdoa na primeira banda afroamericana en conseguir catro #1 consecutivos. "I'll Be There" é considerado o éxito máis notable de Motown durante a "Era Detroit" (1959–1972).

## Notas
Célula centroacinar

As **células centroacinares** son células con forma de fuso situadas no páncreas exócrino. As células centroacinares son unha extensión das células do ducto intercalado que entran na luz dos acinos pancreáticos. As células centroacinares distínguense nos cortes histolóxicos por teren unha tinguidura pálida. Vistas ao microscopio electrónico teñen unha densidade moi baixa no citoplasma e poucos orgánulos.

Estas células coñécense comunmente como células do ducto, e segregan unha solución acuosa de bicarbonato baixo a estimulación da hormona secretina. Tamén segregan mucina.

## Notas 
## Véxase tamén 
### Ligazóns externas 
* AnatomyAtlasesMicroscopic 10 213 - "Pancreas"
* BUHistology 10406loa - "Liver, Gall Bladder, and Pancreas: pancreas, centroacinar cells"
* UIUCHistologySubject 870 https://web.archive.org/web/20120225133701/https://histo.life.illinois.edu/histo/atlas/oimages.php?oid=870

:''Este artigo incorpora textos en dominio público de Gray's Anatomy.''
Encino, Estados Unidos

**Encino** é un barrio da cidade dos Ánxeles, ao leste de Sherman Oaks. Encino ten tres colexios públicos e oito privados, e é o lugar de residencia de moitas persoas de sona.

O Parque Histórico Los Encinos e a Área Recreativa Sepulveda están localizados en Encino.

Ten aproximadamente 3800 negocios, que dan emprego a unhas 27.000 persoas.
Bend It Like Beckham

***Bend It Like Beckham*** é un filme dirixido por Gurinder Chadha que se estreou no 2002. Está protagonizado por Parminder Nagra, Keira Knightley, Jonathan Rhys Meyers, Anupam Kher, Shaznay Lewis e Archie Panjabi. O título do filme fai referencia ó xogador de fútbol David Beckham e á súa habilidade de marcar nos tiros de falta "dobrando" o balón sobre a barreira de defensa.

O filme conta a historia dunha moza de dezaoito anos de orixe panxabí en Londres. É unha apaixonada do fútbol pero os seus pais prohíbenlle xogar porque é unha rapaza.

## Sinopse 
Os pais de Jess (Parminder Nagra) queren que sexa unha convencional rapaza india, pero ela só desexa xogar ó fútbol como David Beckham, a estrela do Manchester United. Un día, Jules (Keira Knightley), unha rapaza da súa idade, convídaa a unirse ó equipo feminino local. Os seus pais non entenden porqué xoga ó fútbol no canto de estudar Dereito. Ademais, a Jules e a Jess gústalles o mesmo rapaz, o seu adestrador Joe (Jonathan Rhys Meyers).

## Personaxes 
* Parminder Nagra como Jesminder Kaur "Jess" Bhamra
* Keira Knightley como Juliette "Jules" Paxton
* Archie Panjabi como "Pinky" Bhamra
* Jonathan Rhys Meyers como Joe
* Shaznay Lewis como Marlena "Mel" Goines
* Anupam Kher como Mohaan Singh Bhamra
* Shaheen Khan como Mrs. Bhamra
* Juliet Stevenson como Paula Paxton
* Frank Harper como Alan Paxton
* Ameet Chana como Tony
* Kulvinder Ghir como Teetu
* Pooja Shah como Meena
* Preeya Kalidas como Monica
* Trey Farley como Taz
* Saraj Chaudhry como Sonny
* Paven Virk como Bubbly
* Nithin Sathya como Waiter
* Emma Daly como Xogadora do equipo

## Galardóns e nomeamentos 
* 2002: Nomeadao ós Premios BAFTA: Mellor filme británico.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Big Boy (canción de The Jackson 5)

**"Big Boy"**, tamén coñecido como '''"I'm A Big Boy Now"'*, foi o primeiro sinxelo lanzado por The Jackson 5, en xaneiro de 1968, a través de Steeltown Records. O grupo produciu e interpretou a parte instrumental de moitas das cancións con Steeltown, incluíndo "Big Boy". A canción non tivo éxito nin comercial nin da crítica, pero a familia Jackson quedou encantada co resultado.

The Jackson 5 lanzarían un segundo sinxelo con Steeltown Records antes de asinar con Motown Records. As gravacións orixinais do grupo con Steeltown Records consideráronse perdidas, pero foron redescubertas 25 anos máis tarde. Foron remasterizadas e relanzadas en 1995, con "Big Boy" como sinxelo promocional.

## Notas 
## Véxase tamén 
### Bibliografía 
*George, Nelson (2004). *Michael Jackson: The Ultimate Collection'' booklet. Sony BMG.
*
*
Eco de la Revista

***Eco de la Revista*** foi un periódico editado na Coruña en 1852.

## Historia e características 
Subtitulado *Periódico Judicial, Mercantil, Literario y de Variedades* apareceu o 11 de xuño de 1852. Aparecía os domingos. Defendía un liberalismo moderado e un rexionalismo insurxente. Tiveron particular resonancia as seccións tituladas "Escritores y hombres célebres de Galicia", onde se publicaron traballos sobre Macías o Namorado, Pedro Vázquez de Neira, Benito Xerónimo Feijoo e Diego Antonio Cernadas Castro; "Corona poética", dirixida por José Puente Brañas, onde se incluíron composicións, en galego ou castelán, de Antonio Neira de Mosquera, Benito Vicetto, Miguel Rúa Figueroa, José María Montes, Luís de Trelles, Pedro Vázquez de Neira e Vicente Turnes e as adiviñas ou charadas de J.M.L. O último número coñecido é o 11, publicado o 26 de setembro.

## Véxase tamén 
### Bibliografía 
* 
* 

* 
### Outros artigos 
* Lista de publicacións impresas da provincia da Coruña
Virgin Atlantic

**Virgin Atlantic**, o nome comercial de **Virgin Atlantic Airways Limited**, é unha aeroliña británica, con sede en Crawley, West Sussex, que pertence nun 51% ao Virgin Group e nun 49% a Delta Air Lines. A compañís creouse en 1984 como British Atlantic Airways, e foi pensada polos seus fundadores, Randolph Fields e Alan Hellary, para voar entre Londres e as illas Falkland. Pouco despois cambiou o seu nome para o de Virgin Atlantic Airways, Fields vendeu as súas accións despois de desacordos con Richard Branson sobre a xestión da empresa. O seu voo inaugural dende Gatwick ata o Aeroporto Internacional de Newark Liberty tivo lugar o 22 de xuño de 1984.

## Frota 
### Actual 
Virgin Atlantic Airways Ltd. opera unha frota composta totalmente por avións de fuselaxe ancha. No mes de decembro de 2020 estaba formada polos seguintes aparellos: 

### Histórica 

## Notas 
## Véxase tamén 
### Ligazóns externas 
* Páxina da aeroliña
Got to Be There (canción)

"**Got to Be There**" é unha canción escrita por Elliot Willensky para o artista estadounidense Michael Jackson, cuxa versión orixinal foi lanzada como un sinxelo en 1971 co selo Motown Records. A canción foi producida por Hal Davis e gravada nos estudios Motown's Hitsville West de Hollywood.

O sinxelo converteuse nun éxito inmediato, acadando o número un nas listas de sinxelos pop e de R&B, ó tempo que conseguía o número catro nas listas musicais de Billboard. Lanzado tamén nos países europeos, tamén tivo éxito alí, conseguindo o número cinco no Reino Unido. A canción foi composta como unha balada pop con elementos soul e soft rock.

## Notas
Ben (canción)

**"Ben"** é unha canción escrita por Don Black e composta por Walter Scharf para o filme homónimo de 1972 (a secuela de *Willard*). Foi interpretada no filme por Lee Montgomery, e por Michael Jackson nos créditos de peche. O sinxelo de Jackson, gravado con Motown en 1972, mantívose unha semana no máis alto da Billboard Hot 100. Tamén acadou o número un nas listas de Australia, estando oito semanas no máis alto.

"Ben" gañou un Globo de Ouro á mellor canción. Foi nomeada tamén ós Premios Oscar na categoría de mellor canción orixinal en 1973, perdendo ante "The Morning After" do filme *A aventura do Poseidón*. Jackson interpretou a canción ante a audiencia durante a cerimonia.

## Notas
Cowboy Junkies

**Cowboy Junkies** é unha banda canadense de country alternativo/blues/folk rock. O grupo formárono en Toronto en 1985 Margo Timmins (vocalista), Michael Timmins (compositor e guitarrista), Peter Timmins (batería) e Alan Anton (baixista).

As súas primeiras actuacións públicas foron en clubs de Toronto, como a Beverley Tavern ou The Rivoli. O seu álbum de estrea, editado en 1986 e producido por Peter Moore, foi o bluseiro *Whites Off Earth Now!!*, gravado usando un micrófono ambisónico no garaxe da familia.

A fama da banda aumentou co seu segundo álbum, *The Trinity Session*, gravado en 1987 na igrexa da Sagrada Trindade de Toronto. O seu son, outra vez usando micrófonos ambisónicos, e a súa mestura de blues, country, folk, rock e jazz valeulles a atención da crítica e un seguimento de culto. *The Los Angeles Times* falou da gravación como un dos dez mellores álbums de 1988.

A banda foi nomeada ao premio de Grupo do Ano nos Juno Awards en 1990 e 1991. O grupo continuou xirando por Norteamérica, Europa, Xapón e Australia, con grandes xiras nos continentes norteamericano e europeo tras os seus álbums de 2002 e 2004. En 2007 publicaron *Trinity Revisited* para celebrar o 20 aniversario da gravación orixinal de *The Trinity Session*.

## Discografía 
## Véxase tamén 
### Ligazóns externas 
* Páxina oficial
Rockin' Robin (canción)

"'''Rockin' Robin'*" é unha canción escrita por Leon René baixo o alcume de Jimmie Thomas e gravada por Bobby Day en 1958. Foi o único gran éxtio de Day, converténdose no número dous da *Billboard'' Hot 100 e manténdose durante unha semana no máis alto das listas de R&B.

## Versión de Michael Jackson 
Michael Jackson gravou e estreou unha versión de "Rockin' Robin" en 1972, que foi incluída no seu álbum en solitario *Got to Be There*. Foi o maior éxito do álbum, conseguindo o número un da lista musical de Cash Box, e o número dous na *Billboard* Hot 100.

## Notas
Edmund Goulding

**Edmund Goulding**, nado en Feltham o 20 de marzo de 1891 e finado nos Ánxeles (California) o 24 de decembro de 1959 foi un actor, guionista, letrista e novelista británico. Desde 1921 traballou nos Estados Unidos de América e acadou un gran recoñecemento como director de cinema.

## Traxectoria 
Goulding tivo varios traballos en medios teatrais de Londres como actor e letrista ata que comezou a primeira guerra mundial. Entón enrolouse no exército e foi ferido.

Trasladouse aos Estados Unidos en 1921, onde desenvolveu principalmente a súa carreira cinematográfica. Os seus filmes máis famosos son dramas como *Grand Hotel* (1932, con Greta Garbo e Joan Crawford), *Dark Victory* (1939, con Bette Davis e Humphrey Bogart) e ''The Razor's Edge* (1946, baseada na novela homónima de Somerset Maugham, con Gene Tierney e Tyrone Power). Tamén dirixiu outros importantes filmes como o clásico do cinema negro *Nightmare Alley* (1947), con Tyrone Power e Joan Blondell).

Morreu durante unha operación cirúrxica no Lebanon Medical Center dos Ánxeles.

## Filmografía 
* *Mardi Gras* (1958) 
* *Teenage Rebel* (1956) 
* *Down Among the Sheltering Palms* (1953) 
* *We're Not Married!* (1952) 
* *Mister 880* (1950) 
* *Everybody Does It* (1949) 
* *Nightmare Alley* (1947) 
* *The Shocking Miss Pilgrim* (1947) (sen acreditar) 
* *The Razor's Edge* (1946) 
* *Of Human Bondage* (1946) 
* *Claudia* (1943) 
* *The Constant Nymph* (1943) 
* *Forever and a Day* (1943) 
* *The Great Lie* (1941) 
* *Til We Meet Again* (1940) 
* *We Are Not Alone* (1939) 
* *The Old Maid* (1939) 
* *Dark Victory* (1939)
* *The Dawn Patrol* (1938) 
* *White Banners* (1938)
* *That Certain Woman* (1937) 
* *Unha noite na ópera* (1935) (sen acreditar) 
* *The Flame Within* (1935) 
* *Hollywood Party* (1934) (sen acreditar) 
* *Riptide* (1934) 
* *Blondie of the Follies* (1932) 
* *Grand Hotel* (1932) 
* *Night Angel* (1931) 
* *Reaching for the Moon* (1930) 
* *Hell's Angels* (1930) (codirixida con Howard Hughes) 
* *The Devil's Holiday* (1930) 
* *Paramount on Parade* (1930) 
* *The Trespasser* (1929) 
* *Queen Kelly* (1929) (sen acreditar) 
* *A Certain Young Man* (1928) (sen acreditar) 
* *Love* (1927) 
* *Women Love Diamonds* (1927) 
* *Paris* (1926) 
* *Sally, Irene and Mary* (1925) 
* *Sun-Up'' (1925)

## Notas 
## Véxase tamén 
### Ligazóns externas 
*
Dancing Machine

"**Dancing Machine**" é unha canción de 1973 gravada por The Jackson 5 e lanzada como sinxelo en 1974. Foi o primeiro éxito top ten nos Estados Unidos dende a canción de 1971 "Sugar Daddy". "Dancing Machine" conseguiu o número un en Cash Box e o número dous en Billboard Hot 100. Ademais, conseguiu o número un nas listas musicais de R&B. Valeulles a The Jackson 5 o seu segundo nomeamento ós Grammy en 1975, mais perderon ante a canción de Rufus e Chaka Khan "Tell Me Something Good".

## Notas
Rinoplastia

miniatura|250px|Rinoplastia.
**Rhinoplastia**, (do , **nariz** + , **dar forma**), é un procedemento de cirurxía plástica que consiste na corrección ou reconstrución da forma, funcións ou estética dun nariz, resolvendo traumas nasais (contusións ou perforacións), unha enfermidade conxénita, un impedimento respiratorio ou unha rinoplastia anterior.

Dende a década de 1980, as técnicas de rinoplastia evolucionaron moito. A rinoplastia clásica ou pechada segue a ser un procedemento frecuente. Por outro parte, a rinoplastia aberta permite unha exposición e visualización completa do esqueleto nasal. Como inconvenientes, deixa unha mínima cicatriz na columela nasal e ten un maior edema postoperatorio. Esta clase de cirurxía resérvase para algúns casos nos que xa se interviñera o nariz previamente ou en situacións que requiren dunha exposición ampla do esqueleto nasal. Algúns cirurxiáns prefiren esta técnica como primeira opción.

## Notas
Enrique Otero Sotelo

**Enrique Otero Sotelo**, nado en Trasalba (Amoeiro) o 13 de xullo de 1849 e finado en Ourense o 28 de maio de 1904, foi un médico e político galego.

## Traxectoria 
Fillo do militar lugués Antonio Otero Rodríguez e Vicenta Sotelo Puga. Foi deputado provincial. Casou con Eladia Ramona Pedrayo Ansoar, filla de Ramón Pedrayo Silva, e foi pai de Ramón Otero Pedrayo.

## Notas 
## Véxase tamén 
### Bibliografía 
* 
* 
### Ligazóns externas 
* Fotografías familiares na Fundación Penzol.
Shake Your Body (Down to the Ground)

"**Shake Your Body (Down to the Ground)**" é unha canción disco/funk gravada por The Jacksons para o seu álbum de 1978 *Destiny*, e lanzada como un sinxelo o 8 de decembro de 1978. Conseguiu o número sete na *Billboard* Hot 100 en maio de 1979.

A gravación de máis éxito dos Jacksons na súa era disco/funk con Epic, "Shake Your Body" (orixinalmente chamada "Shake a Body") foi producida polos irmáns Jackson, escrita por Randy e Michael, e interpretada por Michael como voz principal. O coro "let's dance/let's shout (shout)/shake your body down to the ground" está insipirado no da canción de Marvin Gaye "Got to Give It Up": "Let's dance/let's shout (shout)/gettin' funky's what it's all about" e o patrón rítmico é o da canción de Teddy Pendergrass "Get Up, Get Down, Get Funky, Get Loose" (do álbum *Life Is a Song Worth Singing*, lanzado uns poucos meses antes).

## Notas
This Place Hotel

"**This Place Hotel**" (orixinalmente chamada "Heartbreak Hotel") foi unha canción de The Jacksons que foi estreada en 1981. Escrita e composta por Michael (e producida por The Jacksons), a canción precedeu o grande éxito de Michael en solitario, "Billie Jean". Nesta canción, os seus irmáns non fan os coros, mais si tocaron percusión, e Tito contribuíu co solo de guitarra.
Can You Feel It (canción de The Jacksons)

"**Can You Feel It**" é unha canción de funk e soul do grupo The Jacksons, gravada en marzo de 1980 e lanzada como terceiro sinxelo do seu álbum *Triumph*.

Escrito polos irmáns Michael e Jackie, na canción cantan Randy e Michael. Lanzada como sinxelo en 1981, a canción acadou o número 77 nas listas musicasi de pop, e o 30 nas de R&B estadounidenses. Mais no Reino Unido conseguiu un número 6, e nos Países Baixos o 2.

## Notas
Célula foveolar

miniatura|Mucosa gástrica, coas foveolas na parte superior.
[miniatura|esquerda|Células foveolares do antro do estómago. Unha sección transversal nesgada das columnas dá a falsa impresión de que é un [epitelio estratificado.]]
As **células foveolares** son células produtoras de *mucus*, que cobren a parte interna do estómago, protexéndoo das propiedades corrosivas dos ácidos gástricos. As células foveolares tamén se chaman células mucosas superficiais ou células mucosas do colo, dependendo da súa localización. Estas células tapizan a mucosa gástrica e as foveolas gástricas e o inicio das glándulas gástricas (que desembocan nas foveolas). As células secretoras de *mucus* do estómago poden distinguirse histoloxicamente das células caliciformes do intestino.

## Célula mucosa superficial 
Revisten a superficie da mucosa e as foveolas gástricas. Estánse desprendendo decote (renóvanse cada 3 días) e experimentan mitose dentro das fovéolas e despois as células novas desprázanse lentamente cara a arriba para ocupar o sitio das desprendidas. A súa porción apical está ocupada por mucíxeno, precursor do *mucus*. Este *mucus* pode variar en composición segundo a posición da célula, xa que é máis neutro e abondoso nas zonas interfoveolares e máis ácido nas zonas máis profundas das foveolas. Na superficie luminal presentan microvilosidades con glicocáliz. Os gránulos de *mucus* son esféricos, ovoides ou discoidais, de densidade variable. Na zona basal está o retículo endoplasmático e moitas mitocondrias. Están fortemente unidas ás células veciñas polas partes laterais por medio de varios tipos de unións intercelulares.

## Célula mucosa do colo 
Son menos numerosas que as anteriores e están situadas nas glándulas gástricas (que desembocan nas foveolas) na zona do colo e istmo de ditas glándulas. Máis abaixo na glándula están as células principais cimoxénicas, que se distinguen histoloxicamente das células mucosas do colo porque na reacción de PAS os seus gránulos non se colorean, pero nalgunhas glándulas gástricas ambas as células están mesturadas. Máis arriba na glándula hai unha transición entre as células mucosas superficiais e as células mucosas do colo. As células parietais do estómago producen o potente ácido clorhídrico, que causaría danos ás células. As células principais gástricas producen pepsinóxeno, que cando se activa produce o encima pepsina; este encima é unha protease que pode tamén dixerir e danar as células do revestimento gástrico. Para impediren todos estes posibles efectos daniños, as células foveolares secretan *mucus* e ións bicarbonato (HCO3-). O *mucus* permite que o ácido a pH por riba de 4 penetre o revestimento, pero por debaixo de pH 4 (é dicir, cando o ácido está máis concentrado) o ácido non pode penetrar o *mucus*.

## Notas 
## Véxase tamén 
### Ligazóns externas 
* BUHistology 11303loa - "Digestive System: Alimentary Canal: fundic stomach, gastric glands, base"
* LoyolaMedEd Histo/frames Histo18.html - diapositiva #41
Marea Atlántica

**Marea Atlántica** é un movemento cidadán e político de esquerdas creado na cidade da Coruña cuxo primeiro obxectivo foi construír unha proposta política de converxencia de cara ás eleccións municipais de maio de 2015. 

Gobernou en solitario o concello da Coruña entre xuño de 2015 e xuño de 2019, con Xulio Ferreiro como alcalde O 26 de setembro, o seu manifesto conseguiu 2.500 sinaturas, unha condición que se marcara para continuar adiante co proceso de conformar unha candidatura unitaria.

O profesor de dereito da Universidade da Coruña, Xulio Ferreiro, foi o candidato da Marea Atlántica nas eleccións municipais de maio de 2015. No movemento participan diversos partidos políticos, como Esquerda Unida, Anova, Compromiso por Galicia, Podemos ou Equo.

O 12 de marzo de 2015 foi inscrita no Rexistro de Partidos Políticos baixo as siglas MAREA.

No primeiro reconto de votos tras as eleccións foi a forza máis votada, con 36.842 votos fronte a 36.838 do PP, ambos os dous co 30,89% dos votos e 10 concelleiros. Unha semana despois, a Xunta Electoral decidiu dar por válidos algúns dos votos reclamados dando como resultado final 36.885 votos ao PP fronte a 36.857 da Marea, co mesmo repartimento de concelleiros.

Dende o 13 de xuño de 2015 e ata o 15 de xuño de 2019, a Marea Atlántica gobernou en solitario a cidade da Coruña. Xulio Ferreiro foi nomeado alcalde co apoio dos votos de PSdeG-PSOE e BNG. Na seguinte lexislatura non puido repetir os resultados e pasou a ser a terceira forza do concello, a segunda de esquerdas por detrás do PSdeG.

## Resultados electorais 
Na súa primeira participación nuns comicios municipais en 2015 conseguiu un total de 10 concelleiros, os mesmos que o Partido Popular, o que lle permitiu o acceso ao goberno local. Marea Atlántica entrou tamén na Deputación da Coruña con tres deputados provinciais. Nas eleccións municipais de 2019 conseguiu seis escanos acadando a alcaldía da cidade o PSOE. Os discretos resultados motivaron o abandono da corporación do exalcalde Xulio Ferreiro. 

No mes de xullo de 2020, trinta e un simpatizantes e militantes, entre eles os exconcelleiros Rocío Fraga, María Eugenia Vieito e José Manuel Sande presentaron unha "Carta aberta á REDE da Marea Atlántica" que sinalaba que na organización "non houbo autocrítica despois das eleccións municipais de 2019". En setembro deses mesmo ano, un dos concelleiros da grupo municipal, Xiao Varela, dimitiu tamén do seu cargo. A súa decisión deu paso á seguinte candidata na listaxe electoral, Isabel Faraldo. Esta nova concelleira decidiu non integrarse no grupo político da marea, optando polo seu paso ao grupo mixto.

En abril do 2022 os cinco concelleiros restantes da Marea Atlántica anunciaron a renuncia a presentarse como candidatos nas eleccións municipais de 2023.

## Notas 
## Véxase tamén 
### Outros artigos 
*Eleccións municipais na Coruña
### Ligazóns externas 
*O 15, xornal da Marea Atlántica
Nipsey Russell

**Julius "Nipsey" Russell**, nado o 15 de setembro de 1918 en Atlanta, Xeorxia, e finado 2 de outubro de 2005 en Nova York, foi un cómico estadounidense, coñecido polas súas aparicións como convidado en programas de televisión entre as décadas de 1960 e 1990, especialmente *Match Game*, *Password*, *Hollywood Squares*, *To Tell the Truth* e *Pyramid*. As súas aparicións distinguíanse en parte polos seus poemas curtos e humorísticos que recitaba durante os mesmos. Tamén tivo un papel principal no filme *O meigo*.

## Notas
Abrera

**Abrera** é un municipio da provincia de Barcelona, en Cataluña, pertencente á comarca do Baix Llobregat. Está situado a 40&nbsp;km do centro de Barcelona.

## Xeografía 
Abrera atópase ao extremo norte da comarca, a banda e banda do río Llobregat. Os habitantes están distribuídos entre o núcleo urbano (inclúe os núcleos antigos do Rebato e Carrer Major-la Font), o núcleo antigo diferenciado de Santa Maria de Vilalba (cos barrios do Suro e Can Torres) e as antigas urbanizacións, agora transformadas en barrios: Can Vilalba, Ca n'Amat, Les Carpes i Sant Miquel.

Limita cos concellos de Esparreguera, Olesa de Montserrat e Viladecavalls polo norte, Ullastrell polo leste, Sant Esteve Sesrovires, Martorell e Castellbisbal polo sur, e Hostalets de Pierola polo oeste.

## Demografía 
Conta cunha poboación de 12 697 habitantes (INE 2022).
 

## Lugares de interese 
*Zona para a observación de aves do río Llobregat
*Itinerarios de natureza polo Torrent Gran, Riera del Morral del Molí e outros
*Igrexa de Sant Pere, románica do século XI.
*Ermida de Sant Hilari, prerrománica do século VIII ou IX.
*Castelo de Voltrera (en ruínas).

## Galería de imaxes 

Ficheiro:61_Sant_Pere_d%27Abrera.jpg|Igrexa de Sant Pere
Ficheiro:05_Capella_de_Sant_Hilari_(Abrera).jpg|Ermida de Sant Hilari
Ficheiro:Castell de Voltrera.jpg|Castelo de Voltrera

## Notas 
## Véxase tamén 
### Ligazóns externas 
*Sitio web do concello 
*Información da Generalitat de Catalunya 
*Información do Institut d'Estadística de Catalunya
Vía Augusta

[250px|miniatura|Mapa da Vía Augusta en [Hispania, entre Gades (Cádiz) e Narbo Martius (Narbona).]]
A **Vía Augusta** foi a calzada romana máis longa de Hispania, cunha lonxitude aproximada de 1.500&nbsp;km percorrendo a costa mediterránea, dende os Pireneos ata Gades (Cádiz).

Ao longo da historia recibiu diferentes nomes: antes da súa construción xa era unha ruta natural coñecida dende o século VI a.C. co nome de *Vía Heráclea*, xa que acababa nas míticas Columnas de Hércules}. Tamén recibiu o nome de *Camiño de Aníbal*.

## Percorrido 
As principais cidades que unía eran: Gades (Cádiz), Portus Gaditanus (El Puerto de Santa María), Rotea (Rota), Ugia (Torre Alocaz, Utrera), Orippo (Dos Hermanas), Hispalis (Sevilla), Carmo (Carmona), Obucla (La Monclova, Fuentes de Andalucía), Colonia Augusta Firma Astigi (Écija), Adaras (La Carlota), Corduba (Córdoba), Iliturgi (Andújar), Mentesa Oretana (Villanueva de la Fuente), Saltigi (Chinchilla de Monte-Aragón), Libisosa (Lezuza), Ad Ello (Elda), Carthago Nova (Cartagena), Eliocroca (Lorca), Saetabis (Xàtiva), Valentia (Valencia), Saguntum (Sagunt), Intybilis (Sant Mateu), Dertosa (Tortosa), Tarraco (Tarragona), Aquis Vocontis (Caldes de Malavella), Gerunda (Xirona) e Narbonem (Narbona).

## Véxase tamén
Steven Hoefflin

**Steven M. Hoefflin** é un cirurxián plástico coñecido por facer as operacións estéticas de famosos como Michael Jackson, Joan Rivers e Elizabeth Taylor. Hoefflin publicou artigos en libros e revistas de medicina e exerce a profesión en Santa Monica (California) dende a década de 1980.
## Carreira 
miniatura|dereita|Centro Médico UCLA.
En 1972, Hoefflin gradouse como o primeiro da súa clase no UCLA Medical School. Continuou a súa carreira en cirurxía xeral e completou o programa de adestramento como residente no Centro Médico UCLA.

Hoefflinc converteuse en Profesor Clínico de Asistencia do Centro Médico UCLA en 1979. En 1989, foi promovido a Profesor Clínico asociado, no cal serviu ata 2003.

Hoefflin serviu como Xefe de Cirurxía Plástica no Hospital UCLA de Santa Monica dende 1982 ata 1989.

## Notas 
## Véxase tamén 
### Ligazóns externas 
*Páxina oficial
Vía Augusta (homónimos)

O nome de **Vía Augusta** pode referirse a:

*A **Vía Augusta**, calzada romana que conectaba Roma con Gades (actual Cádiz);
*A **Via Augusta**, avenida da cidade de Barcelona;
****La Via Augusta***, serie de televisión catalá emitida por TV3 en 2007.
Nerea Barros

**Nerea Barros Noya**, nada en Santiago de Compostela o 12 de maio de 1981, é unha actriz galega.

## Traxectoria 
Foi enfermeira de pediatría no CHUS, traballo que compaxinaba con pequenos papeis como actriz de cine e teatro. Debutou no cine en 1997, no filme *Nena*, de Xavier Bermúdez, co que volveu traballar en 2008 no filme *Rafael*, nun papel polo que foi nomeada como mellor actriz na 8ª edición dos Premios Mestre Mateo. No ano 2009 obtivo o seu primeiro papel relevante na pequena pantalla, interpretando a Sandra na serie de éxito da TVG *Matalobos*. En 2013 interpretou xunto a Ernesto Chao o filme *O ouro do tempo* e deuse a coñecer fóra de Galicia ao aparecer en dúas series de Antena 3: *El secreto de Puente Viejo* e *El tiempo entre costuras*.

En 2014 interpretou a Rocío no filme *La isla mínima*, papel que lle valeu o Premio Goya á mellor actriz revelación. A continuación participou nas series *El Príncipe*, *Hospital Real* e *Apaches*, así como no filme *A estación violenta*, de Anxos Fazáns, papel polo que recibiu o seu terceiro nomeamento aos Premios Mestre Mateo. En 2018 interpretou a Pamela na primeira tempada da serie *O sabor das margaridas*.

## Filmografía 
### Televisión 
**MIR* (2007) en Telecinco, como Nerea.
**O Nordés* (2009) na Televisión de Galicia.
**Matalobos* (2009-2010) na Televisión de Galicia, como Sandra.
**Padre Casares* (2012) na Televisión de Galicia.
**El secreto de Puente Viejo* (2013) en Antena 3.
**El tiempo entre costuras* (2013) en Antena 3, como Beatriz Oliveira.
**El Príncipe* (2015) en Telecinco.
**Hospital Real* (2015).
**Apaches* (2018) en Antena 3, como Silvia.
**Ultimo - Caccia ai Narcos* (2018) en Canale 5, como Laura Aguilar.
**O sabor das margaridas* (2018) na Televisión de Galicia, como Pamela. 
**Días de Navidad* (2019) en Netflix, como Valentina.
**Desaparecidos* (2020) en Telecinco, como Rosa.
**3 camiños* (2021) en Netflix, como Antía.
**La novia gitana* (2022) en Antena 3, como Elena Blanco.
**Operación Marea Negra* (2022-2024) en Netflix, como Gema Barreira Costa.

### Cine 
* *Nena* (1997) como Eli.
* *Bellas durmientes* (2001) como Jane.
* *León e Olvido* (2004) como dependenta.
* *Rafael* (2008) como Aurora.
* *Volver a casa* (2010).
* *O ouro do tempo* (2013).
* *La isla mínima* (2014) como Rocío.
* *Os fenómenos* (2014).
* *Mapa de recuerdos de Madrid* (2014) como Nerea.
* *La isla mínima* (2014) como Rocío.
* *Sol y Luna* (2016) como Sol.
* *A estación violenta* (2017) como Claudia.
**A illa das mentiras* (2020) como María.
**Voces* (2020) como Sofía.

## Galardóns e nomeamentos 
### Premios Goya 
### Premios Mestre Mateo 
## Notas 
## Véxase tamén 
### Bibliografía 
* 

### Ligazóns externas 
* 
* Nerea Barros en AVG
Vilobí

**Vilobí** é un topónimo catalán que pode referirse a:
## Concellos 
*'''Vilobí d'Onyar**, concello da comarca da Selva, na provincia de Xirona.
***Vilobí del Penedès**, concello da comarca do Alt Penedès, na provincia de Barcelona.

## Accidentes xeográficos 
***Pèlags de Vilobí del Penedès**, paraxe natural da comarca do Alt Penedès, na provincia de Barcelona.
***Serra de Vilobí**, serra situada entre as provincias de Lleida e Tarragona.
***Vilobí**, monte do concello de Vimbodí i Poblet, na comarca da Conca de Barberà, provincia de Tarragona.

## Deporte 
***Vilobí Club de Futbol''', equipo de fútbol de Vilobí d'Onyar.
Rod Temperton

**Rodney Lynn "Rod" Temperton**, nado o 15 de outubro de 1947 en Cleethorpes, Lincolnshire, é un cantautor, produtor e músico inglés, coñecido por escribir varias cancións de Michael Jackson, como "Rock With You" e "Thriller".

## Notas
Glándula gástrica

As **glándulas gástricas** tamén chamadas **glándulas fúndicas** ou **glándulas oxínticas**

## Histoloxía 
Nas distintas zonas da glándula atopamos diferentes tipos celulares que producen moco, ácido clorhídrico, encimas dixestivos e hormonas. As células produtoras de hormonas (serotonina, gastrina; tamén histamina) están espalladas por calquera parte da glándula. O final da foveola gástrica (ou fosiña gástrica) está formado por células foveolares do tipo das células mucosas superficiais similares ás que revisten a superficie da mucosa luminal estomacal. Despois empeza a glándula gástrica, que se divide nas seguintes partes:
* **Istmo**. É a parte inicial, que contén células mucosas superficiais produtoras de moco e células parietais (ou oxínticas) produtoras de ácido clorhídrico.
* **Colo**. Situado despois do istmo. Formado principalmente por células mucosas do colo produtoras de moco, e por células parietais (oxínticas). Hai unha transición entre as células mucosas superficiais e as células mucosas do colo, polo que estas empezan a aparecer no istmo e son predominantes no colo. A zona do colo é a parte da glándula onde se observan mitoses.
* **Fondo**. Parte distal final, onde predominan as células principais ou cimoxénicas produtoras de pepsinóxeno e outros encimas. Pode haber tamén alí células parietais e células mucosas do colo. Nalgunhas glándulas as células mucosas do colo son especialmente abundantes no fondo.

## Notas 
## Véxase tamén 
### Outros artigos 
* Glándula cardíaca
* Glándula pilórica

### Ligazóns externas 
* UCDavisOrganology Estómago de ruminante
* BUHistology 11301ooa - Canal alimentario - estómago fúndico.
* Histoloxía veterinaria en vt.edu
* LoyolaMedEd ver diapositiva #42.
Vilobí d'Onyar

'''Vilobí d'Onyar'* é un municipio da provincia de Xirona, en Cataluña, que pertence á comarca da Selva. Forma parte da área urbana da cidade de Xirona e ademais da capital municipal inclúe os núcleos de Salitja e Sant Dalmai.

## Historia 
A súa orixe remóntase á época de romanización do territorio, xa que preto da vila pasaba unha importante comunicación romana, a Vía Augusta. Os restos arqueolóxicos atopados na zona son da época do Paleolítico Medio. A primeira documentación escrita aparece no ano 882 co nome de *Villa Albini*. Un dos seus personaxes máis destacados foi o remensa Pere Antoni que participou na crise da *pagesia'' catalá no século XV. O crecemento da poboación mantívose constante dende a segunda metade do século XIX ata a década de 1980, cando o desenvolvemento urbano comezou a ser moi importante.

## Demografía 
## Economía 
As fontes máis destacadas de ingresos na localidade eran a gandería e a agricultura, que evolucionou da tradicional cando se iniciou a mecanización dos traballos do campo. Para potenciar o turismo realízanse varias iniciativas como a Feira da Botifarra dolça ou a Feira do leite. A construción do Aeroporto de Xirona-Costa Brava, en 1967 no concello, transformou a súa economía, xa que é o punto de chegada de milleiros de turistas.

## Lugares de interese 
* Igrexa parroquial de Sant Esteve, de 1773, con campanario barroco.
* Castelo de Vilobí, dos séculos XII e XIII.
* Capela de Santa Margarida, do século XIII.
* Igrexa de Santa Maria de Salitja, de estilo barroco-neoclásico, do século XVIII.

## Galería de imaxes 

Ficheiro:RI-51-0006193.jpg|Castelo de Vilobí
Ficheiro:Vilobí_d'Onyar_Blick_auf_Església_de_Sant_Esteve.jpg|Igrexa de Sant Esteve
Ficheiro:Vilobí_d'Onyar_Fira_de_la_Llet.jpg|Feira do Leite

## Véxase tamén 
### Ligazóns externas 
* Sitio web do concello 
* Información da Generalitat de Catalunya 
* Información do Institut d'Estadística de Catalunya
Indias Orientais

[miniatura|300px|Mapa das Indias Orientais de [1697.]]
**Indias Orientales** é o antigo nome que se lle deu ás "Indias de Asia", en oposición ás Indias Occidentais que eran unha referencia ao novo continente de América.

Foi moi usado desde o século XVI até o XIX, e comprendía todo o sueste e sur de Asia, desde Indonesia á rexión do Indostán.

Porén, outras acepcións daban unha equivalencia co sueste asiático e outras restrinxían máis aínda o seu uso, equiparándoas ao arquipélago Malaio como un sinónimo de Insulindia.

## Colonias e compañías 
O termo *Indias Orientais* está asociado coa colonización europea. Para iso instituíronse múltiplas compañías que comezaron con fins comerciais monopólicos e logo chegaron á completa explotación e dominio.

Entre as colonias estiveron:
*Indias Orientais Neerlandesas, gobernada pola Compañía Holandesa das Indias Orientais.
*Indias Orientais Españolas, posesións da Coroa de España (Filipinas, illas Palau, Guam, illas Marianas, illas Carolinas e outras illas da Micronesia).
*India Británica e outros territorios gobernados pola Compañía Británica das Indias Orientais.
*Indochina, posesión do Imperio colonial francés. Anteriormente colonizouse o sueste da India pola Compañía francesa das Indias Orientais.
*Timor Portugués e moitos outros enclaves de Portugal nas Indias.
*Serampore, colonia danesa en Bengala, administrada pola Compañía danesa das Indias Orientais.
*A Compañía sueca das Indias Orientais realizou basicamente actividades comerciais.
Bobby Day

**Robert James Byrd**, nado o 1 de xullo de 1930, e finado o 27 de xullo de 1990, foi un cantante estadounidense coñecido como **Bobby Day**. Foi un artista dos estilos rock and roll e R&B.

## Sinxelos 
## Notas